Paikka oli paljon odotuksia parempi. Sijainti on erinomainen, keskustassa mutta silti melko rauhallisella kadulla. Kuvittelisin, että ihan vanhan kaupungin ytimessä saattaa olla öisin melko meluisaa. Huoneet olivat hyvä ja sopivat niin perheelle kuin meidän poikaporukalle varsin mainiosti. Keittiö on hyvin varustettu ja sieltä löytyi hyvin ruoanlaittoon sopivat välineet, mikä on mielestäni erittäin harvinaista AirBnB huoneistoissa. Ennenkaikkea sisällä on lämmin, koska joka huoneessa on oma ilmalämpöpumppu.